שרון שחל ב"דיגדיגדוג"
מימין לשמאל: צק ברקמן, שרון שחל ומולי שולמן, במחזמר "קומפני", בבימויו של רפי ניב, תיאטרון באר שבע
**שרון שחל** (נולדה ב-28 בנובמבר 1969) היא זמרת, שחקנית, קריינית, כוכבת ילדים ומדבבת ישראלית.

ביוגרפיה
--------

שרון שחל נולדה ברמת גן. בהיותה בת ארבע עברה עם משפחתה לרמת השרון. כילדה למדה שחל פסנתר, הרבתה לצייר ורקדה בתנועטרון של דורית שמרון. בין גילאי 15–17, היא לקחה חלק בפרויקט מתא"ן, שבמסגרתו נוער מנגן מוזיקה קלאסית במשך שבוע בסוכות, איתה בפרויקט היו גם שרית וינו ואורית שחף.

בוגרת המחזור הראשון של תיכון אלון במגמת אמנות פלסטית, בין מוריה היו פיליפ רנצר, חגית רנרט ואריה ברקוביץ.

בשנת 1987 התקבלה שחל ללהקת הנח"ל, בה שירתה בשנים 1987–1989. באותה עת היו בלהקה יואב צפיר, מומי לוי, שרון חזיז ושי זורניצר. בתחילה שחל וחזיז נכנסו כמחליפות ואחר-כך עשו תוכנית חדשה של שירי חנוך לוין. מאוחר יותר הצטרפו ללהקת הנח"ל דנה ברגר, אורי הוכמן ותומר שרון. שחל התקבלה לבית צבי, התקבלה ולמדה מגיל 19.5 עד גיל 22.5 וסיימה במחזור 1992. היו איתה בכיתה רבים שהתקדמו מאוד בעולם הבמה: שרה פון שוורצה, חן חגי, רועי ששון, יורם חטב, נורמן עיסא, שירי גולן ושרית וינו. במהלך לימודיה זכתה בשתי מלגות מטעם קרן שרת ובמלגה על-שם ירון ירושלמי. בשנה השלישית ללימודיה בבית צבי העלו את המחזמר "שיקגו" בפעם הראשונה בישראל, שחל בתפקיד רוקסי הארט עם שרית וינו בתפקיד וולמה קלי.

עם סיום הלימודים צילמה שחל את קלטת הילדים דיג דיג דוג, שאת מילותיה כתבה מיכל חזון ואת הלחן, נורית הירש. במקביל, התקבלה לשחק בהצגה "נומה עמק" בבית ליסין, בבימויו של אלדד זיו. במחזה היא גילמה את דמותה של הילדה שרון, נערה בולימית עם הפרעות אכילה. לצידה שיחקו עזרא כפרי, אורי אברהמי, מיכל ורד, דבורה קידר ושולמית הדר.

בחצי השנה הראשונה קלטת הילדים "דיג דיג דוג" בקושי מכרה, אך כעבור זמן היא קיבלה פלטינה ונחלה הצלחה מאוד גדולה ובמהלך השנים יצאו ארבע קלטות שונות בסדרה, שהאחרונה שבהן ב-2005 וקלטת נוספת של אוסף. אחריה הגיעה קלטת שנייה, ולאחר מכן קלטת שלישית. הייתה זו קלטת הילדים הישראלית הראשונה שצולמה מחוץ לאולפן, שכל שיריה מקוריים וחדשים. הקלטת בה משתתפים שחל, דליק ווליניץ, נורית הירש וילדים, מציגה משפחה במצבים שונים וילדים ברגעים מוכרים של חוויות ילדות שונות, בשילוב עם תנועות ומשחק. הקלטת הראשונה צולמה בקיבוץ פלמחים, הקלטת השנייה צולמה בקיבוץ רמת רחל והקלטת השלישית צולמה בקיבוץ יטבתה ובאילת. כל הקלטות בוימו על ידי אשר טללים. בקלטת הרביעית נוספה הבובה של "דיג דיג דוג" לצוות והשירים עוסקים בבעלי מקצועות שונים. הקלטות משודרים בערוצים "לולי", "הופ! ו"הופ! ילדות ישראלית".

ב-1995 עלתה ההצגה "דיג דיג דוג" בכיכובה של שחל ובבימויו של ישראל גוריון ובה קטעים נבחרים מתוך הקלטות. ההצגה רצה עד 2012 בכיכובה של שחל, עם עדכונים וחילופי שחקנים.

בזמן יציאת הקלטת הראשונה התקבלה שחל כמגישת תוכניות הילדים והנוער (1994-1992). הייתה זו הגשת רצף של קטעי קישור בין התוכניות, לצידה של שחל הגישו את התוכניות גדי טאוב, דליק ווליניץ ורונית כפיר. הם הגישו תוכנית בשם "פינג פונג", שלימים הפכה ל"זאפ לראשון".

ב-1996 הקליטה שחל את הקלטת "הולכים לגן", שאת הטקסט שלה כתבה סמדר שיר ואת הלחן משה דץ. היא הופיעה ביחד עם סמדר שיר במופע "חיוכים מהלב". שחל הקליטה את הקלטת "איך בוחרים שם לאחותי הקטנה", מבחר משירי אהוד מנור והקליטה את הקלטת "הסבתא של אפרים" משירי לאה גולדברג.

ב-1997 גילמה את דמותה של וונדי ב"פיטר פן המחזמר", בבימויו של אורי פסטר. לצידה שיחקו זאב רווח, גיל ססובר ודפנה דקל.

ב-2002 השתתפה במחזמר "סאלח שבתי" בתפקיד בת שבע העובדת הסוציאלית, ובכיכובם של זאב רווח, צחי נוי, נתן נתנזון, יובל אברמוביץ' ושלמה סדן.

שחל גילמה את דמותה של סינדרלה בהצגה "סינדרלה" בתיאטרון חיפה, שרצה לאורך תקופה ארוכה. ישראל גוריון ביים, שלמה גרוניך כתב את השירים ואורי וייל שיחק את הנסיך, רועי ששון וחן חגי שיחקו את האחיות הרעות. היא עשתה הרבה הצגות ילדים באותה עת. היא השתתפה בהרבה קומדיות ובהצגות רבות שביים לזלי לאטון, בתיאטרון בית ליסין בהן: "בעל בריבוע", "הזוג המוזר" ו"פרפר ברשת". בתיאטרון באר שבע שיחקה בקומדיית המצבים "מפתח לשניים" בבימויו של עמי דיין.

ב-2004 שחל יצרה והקליטה עם דפנה חלף את הקלטת "איזה כיף בים", דובי זלצר הלחין את המוזיקה. בקלטת השתתפו רבקה מיכאלי, ששון גבאי ואורי בנאי. היא כתבה וביימה כמה מופעים משלה: "פיצפוצים", "שרון ועוד המון".

שחל כיכבה החל מ-2010, ביחד עם דדי זהר, במופע "הופ ילדות ישראלית", הכולל שירי ילדים מכל הזמנים, בבימויו של עידן עמית ובהפקת חברים הפקות.

שחל שיחקה בהצגה "השיטה", פרי עטה ובבימויה של נאוה צוקרמן, שהוצגה בתיאטרון תמונע. ההצגה עסקה באנשים שרוצים להצליח ובמערכת היחסים שבין היחיד לבין הקולקטיב. לצידה שיחקו יוסי מרשק, חן חגי, תומר בן דוד ויוסי רחמני. שחל חברה בוועדה האומנותית של תיאטרון תמונע.

ב-2011 שיחקה בתפקיד שרה במחזמר "קומפני" של סטיבן סונדהיים בתיאטרון באר שבע, לצידם של ריקי גל, אביטל פסטרנק, מיכל ויינברג, מולי שולמן וצק ברקמן, בבימויו של רפי ניב.

שחל דיבבה סרטים וסדרות רבים, ביניהם סרטי הנפשה רבים של וולט דיסני ועשתה הרבה קריינות לפרסומות ושיחקה בפרסומות רבות בניהם דיבבה את הנסיכה אטה בסרט "באג לייף" ואת כריס אנדרסון בסדרה "משטרת האגדות".

היא השתתפה בקורסים רבים ב"סדנאות הבמה", ב-2011 השתתפה בסדנה על מחזות זמר.

שחל למדה דמיון מודרך ו-NLP במכללת רטר ב-2003. היא בעלת התואר הבינלאומי NLP certified trainer ומנחה מוסמכת בכירה בדמיון מודרך מטעם אוניברסיטת חיפה ומכללת רטר. כיום היא בעלת קליניקה פרטית לטיפול ב-NLP ודמיון מודרך בתל אביב, מנחת קבוצות במכללת רטר ומנהלת הפורום ל-NLP באתר nomind. במופע "שרון פתרון", שכתבה עם שירים מכל הקלטות שהקליטה ושירי ארץ-ישראל, היא שילבה מוטיבים מ-NLP.

היא מופיעה ביחד עם אורה מורג במופען המשותף, "מאה תפוחים חדשים כולל מע"מ". בשנת 2017 שיחקה בהצגה "חגיגה בחווה" לצד גיא פרידמן בשנת 2019 השתתפה בהצגת הילדים "השכונה של הופ!" לצידם של יובל המבולבל, הדוד חיים, מולי וצומי ומרטין אומנסקי, כמו כן היא קריינית הסדרה "רגעי קסם" ששודרה בערוץ הופ! ובערוץ לולי.

תפקידים בתיאטרון
----------------

| הצגה | תיאטרון/חברת הפקות | מחזאי | במאי | תפקיד | שנה |
| --- | --- | --- | --- | --- | --- |
| סבתא בישלה דייסה | תיאטרון נדנדה בשיתוף גוזלי הפקות | עידן עמית ושלומי טפיארו | עידן עמית | הבובה שמחה | משנת 2020 ועד היום |
| חגיגה בחווה | תיאטרון נדנדה | עידן עמית | עידן עמית | שרוני אגרונומי | משנת 2017 ועד היום |
| קומפני | תיאטרון באר שבע | סטיבן סונדהיים | רפי ניב | שרה | 28 במאי 2011 |
| שמונה בעקבות אחד | תיאטרון הקיבוץ | דפנה אנגל ע"פ ימימה אבידר-טשרנוביץ | רפי ניב | רינה | 2008 |
| חגיגת השירים של דתיה | תיאטרון נדנדה | דתיה בן-דור | עידן עמית | רונית הרקדנית ובובת מוכרת הפרחים | משנת 2008 עד שנת 2019 |
| מכתבים מפליקס | צח כרמלי הפקות | הדר גלרון וחגי אלקיים | עמיר ממן | סופי | 2005 |
| השיטה | תיאטרון תמונע | אנסמבל תמונע | נאוה צוקרמן | נטשה | דצמבר 2003 |
| סאלח שבתי (המחזמר) | הדרן | אפרים קישון | זאב רווח | בת שבע העובדת הסוציאלית | 2002 |
| מה עושים עם ג'ני | תיאטרון בית ליסין | ד.ר. ווילד | רוני פינקוביץ' | שרלוט | 2002 |
| פרפר ברשת | תיאטרון בית ליסין | ריי קוני | לזלי לאטון |  | 2002 |
| חיכיתי רק לך | רמי אלדר הפקות | גיורא יהלום | רועי הורביץ | הגר | 2001 |
| שמוליק קיפוד | תיאטרון קומיקיון | סמדר שיר | ליאור נחמן | אימא | 2001 |
| הזוג המוזר | תיאטרון בית ליסין | ריי קוני | לזלי לאטון |  | 1999 |
| סינדרלה | תיאטרון חיפה | רפי מילוא | ישראל גוריון | סינדרלה | 1999 |
| מפתח לשניים | תיאטרון באר שבע | ג'ון צ'פמן, דבי פרימן, אמי דין | עמי דיין |  | 1999 |
| בעל בריבוע | תיאטרון יובל ובית ליסין | ריי קוני | לזלי לאטון |  | 1998 |
| משתגעים מאהבה | תיאטרון יובל ופשנל | ג'ו דיפייטרו | אוהד אשכנזי |  | 1998 |
| שמונה בעקבות אחד | תיאטרון הילדים והנוער | על פי ספרה של ימימה טשרנוביץ-אבידר, שלמה משיח | רוני ניניו | מיקה | 1997 |
| פיטר פן המחזמר | טדי יזמות והפקות | עיבוד אורי פסטר | אורי פסטר | וונדי | 1997 |
| צבע הפנינה | תיאטרון אורנה פורת | אנה מריה יוקל | איציק ויינגרטן | לוטה | 1996 |
| שיטת חנל'ה | תיאטרון ארצי לנוער | עמליה עינת |  |  | 1996 |
| בית משותף | פסטיבל חיפה להצגות ילדים | רבקה נוימן | רבקה נוימן | דנה | 1993 |
| מאה תפוחים חדשים פלוס מע"מ | תיאטרון העם | אורה מורג | ישראל גוריון |  | 1995 |
| "דיג דיג דוג" ו"דיג דיג דוג 2" | מילשטיין הפקות | מיכל חזון | ישראל גוריון | שרון | ההצגה רצה מ-1995 ועד ימים אלו |
| אותה שעה בעוד שנה | תיאטרון הספרייה | ברנרד סלייד | מישה לוריה |  | 1994 |
| פאל ג'ואי (מחזמר) | תיאטרון באר שבע בשיתוף תיאטרון הספרייה | ג'והן אוהרה, לורנץ הארט, ריצ'רד רוג'רס | קריסטין אורן |  | 1993 |
| נומה עמק | תיאטרון בית ליסין | יהונתן גפן | אלדד זיו | שרון | 1993 |

תפקידים בקולנוע ובטלוויזיה
--------------------------

### למבוגרים

**טלוויזיה**

| סדרה | ערוץ | במאי | תפקיד | שנה |
| --- | --- | --- | --- | --- |
| רמזור, עונה 2 | ערוץ 2 | אוהד פרח | מיכל | 2009 |
| גירושים נפלאים | yes | עופר ויצמן ואורן שקדי | עמליה | 2009 |
| משפחת עזאני | ערוץ 2 | ארנון צדוק |  | 1999 |
| אנס הבושם | ערוץ 2 | מנחם בינצקי |  | 1998 |
| כסף קטלני | ערוץ 2 | ערן ריקליס |  |  |
| סיפור מקומי (דרמה) | ערוץ 1 | ניסים דיין |  | 1994 |

**קולנוע**

| סרט | במאי | תפקיד | שנה |
| --- | --- | --- | --- |
| הכל מתחיל בים | איתן גרין | רותי | 2008 |

### לכל המשפחה

| תוכנית | ערוץ | תפקיד | שנה |
| --- | --- | --- | --- |
| הורים וגורים | הטלוויזיה החינוכית | הנחיה משחק ושירה | 2000 |
| פינג-פונג | הערוץ הראשון | הנחיה |  |
| זאפ לראשון | הערוץ הראשון | הנחיה |  |
| זאפזאפים, תוכנית עלילתית | הערוץ הראשון | הגשה ומשחק | 1999 |
| בעקבות הסיפורים | ערוץ הילדים | משחק | 1999 |
| החברים של שוש | הערוץ הראשון | משחק | 1998 |
| סופר דופר, קומדיה | ערוץ 2 | בדמות | 1997 |
| ספינת האהבה | ערוץ 1 | משחק (מערכון) |  |
| הכל בסדר | ערוץ התכלת | הגשה |  |
| תוכנית פעוטות | ערוץ בייבי | משחק |  |
| למשפחה שלי, תוכניות ליום המשפחה | ערוץ הופ! | הגשה | 2005 |
| תוכניות הילדים והנוער | הערוץ הראשון | הגשת רצף | 1995-1993 |

DVD
---

| DVD | כותבים | שנה |
| --- | --- | --- |
| הכבשה שושנה | תפקיד אורח | 2008 |
| איך בוחרים שם לאחותי הקטנה | משירי אהוד מנור | 2007 |
| הסבתא של אפרים | משירי לאה גולדברג | 2007 |
| ישראל והגיטרה | תפקידי אורח | 2005 |
| דיג דיג דוג - שלוש, ארבע, לעבודה! | מיכל חזון, מוזיקה נורית הירש | 2005 |
| איזה כיף בים | פיתוח, יוזמה ויצירה משותפת עם דפנה חלף | 2004 |
| דיג דיג דוג האוסף | מיכל חזון, נורית הירש | 2002 |
| הולכים לגן | סמדר שיר, משה דץ | 1996 |
| דיג דיג דוג 3 | מיכל חזון, נורית הירש | 1995 |
| עוד דיג דיג דוג | מיכל חזון, נורית הירש | 1993 |
| דיג דיג דוג | מיכל חזון, נורית הירש | 1992 |

מופעים לבמה - כל המשפחה
-----------------------

* "מאה תפוחים חדשים כולל מע"מ" - מופע משותף של סופרת וזמרת (ביחד עם אורה מורג)
* "שרון פתרון מארחת את דיג דיג דוג" (כתיבה שרון שחל, בימוי עידן עמית) מופע המשלב NLP ודמיון מודרך
* בימים אלו (2012): "הופ ילדות ישראלית" שירי ילדים מכל הזמנים עם דדי זהר (בימוי עידן עמית)
* "פיצפוצים", "שרון ועוד המון" (כתיבה ובימוי שרון שחל)
* "חמישים שנות ילדות - עיר ערוץ הילדים" במה ומסך (1998) במאי משה קפטן
* "חיוכים מהלב" מופע משותף עם סמדר שיר

דיבובים נבחרים
--------------

| סרט/סדרה | ערוץ | תפקיד | שנה |
| --- | --- | --- | --- |
| האגדה של קורה | ערוץ ניקלודאון | אסאמי סאטו, טוף בייפונג | 2015 |
| קוסמות קטנות | ניק ג'וניור | גברת צ'ארמינג |
| גרוויטי פולס (סדרה) | ערוץ דיסני | מייבל פיינס | 2014 |
| אי המטמון (סרט) |  | אמא של ג'ים |
| מדלן היפה (סרט) |  | גברת היגינסבוטום |
| סיילור מון (סדרה) | ערוץ הילדים | סטסונה מאיו - סיילור פלוטו / אן / קלברס / וס וס / דמויות שונות | 2012 |
| אי-שרדות | ערוץ הילדים | הת'ר | 2010 |
| אליס בארץ הפלאות (סרט) |  | המלכה הלבנה |
| ג'רונימו סטילטון (סדרה) |  | סאלי |
| כלבים בחלל (סרט) |  | אמא של סטרלקה |
| בי הגדולה מכולם! (סדרה) | ערוץ ניקלודאון | מריון "מרי" פרנסס וויקטוריה אווה גיבונס | 2009 |
| נווה עצלנות | ערוץ הופ! | טריקסי | 2008 |
| רוץ, דייגו, רוץ! (סדרה) | ערוץ ניקלודאון | קליק |
| הורטון שומע מישהו |  | סאלי אומלי מקדוד |
| פוניו על הצוק ליד הים |  | ליסה |
| אמדאוס (סדרה) | ערוץ לוגי | תרזה |
| עידן הקרח 2: נמסים מצחוק (סרט) |  |  | 2006 |
| טיפת גשם (סדרה) | הטלוויזיה החינוכית | קרחוני |
| משטרת האגדות (סדרה) | ערוץ הילדים, ערוץ ג'וניור | כריס אנדרסון | 2005 |
| אווטאר: כשף האוויר האחרון | ערוץ ניקלודאון | סוקי |
| רובוטס (סרט) |  | קאפי |
| אגדות אנדרסן | הטלוויזיה החינוכית, ערוץ ג'וניור |  |
| מדלן | ערוץ הופ! |  |
| באג לייף (סרט) |  | הנסיכה אטה | 1998 |

קישורים חיצוניים
----------------

ויקישיתוף מדיה וקבצים בנושא **שרון שחל** בוויקישיתוף

* שרון שחל, במיזם "אישים" לתיעוד היצירה הישראלית
* שרון שחל, במסד הנתונים הקולנועיים IMDb (באנגלית)
* שרון שחל, באתר "אידיבי", מאגר הידע העברי לקולנוע ישראלי ועולמי
* שרון שחל, באתר ספוטיפיי
* שרון שחל, דף שער בספרייה הלאומית
* שירה זילברמן, אין קץ לילדות: שרון ודדי חורשים את הארץ עם מופע שירי ילדות, באתר nrg‏, 28 בספטמבר 2010
* יעקב בר-און, ‏איפה הם היום: כוכבת הילדים והשחקנית שרון שחל חוזרת להצלחה הגדולה, באתר מעריב אונליין, 18 בספטמבר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301211405171
* ISNI: 0000 0000 6987 0718
* VIAF: 97343037
* WorldCat: viaf-97343037

 |